Theodericus Walcott

Theodericus, vulgo Derek Walcott (natus die 23 Ianuarii 1930 Castries in urbe insulae Sanctae Luciae; iuxta Gros Islet eiusdem insulae mortuus die 17 Martii 2017) fuit poeta et scriptor lingua Anglica utens. 

In insula praecipue Catholica Theodericus Walcott e familia modestissima Methodistarum ortus est, originibus Anglico, Batavo, Africano, patre ante filium natum mortuo. Collegium Sanctae Mariae in insula nativa frequentavit. Alumnus fuit collegii universitatis Indiarum Occidentalium Regiopoli florentis in insula Iamaica. Libros carminum multos editit eisdemque temporibus ab anno 1953 praeceptor in insula Trinitatis, ab anno circiter 1980 usque in 2007  Bostoniae apud universitatem urbanam operam dedit. Ibi auctores Iosephum Brodsky et Iacobum Heaney cognovit.

Auctor fuit poësis epicae Omeros. Res naturales Antillarum descripsit. 

Anno 1992 Walcott Nobelianum Litteraturae Praemium accepit.

 Bibliographia 
 Edward Baugh, Derek Walcott. Cambridge: Cambridge University Press, 2006.
 Bruce King, Derek Walcott, A Caribbean Life. Oxford: Oxford University Press, 2000

 Nexus externus 

 De Derek Walcott in pagina Nobeliano Litteraturae Praemio dicata

Categoria:Scriptores Sanctae Luciae
Categoria:Auctores Anglici
Categoria:Praemium Nobelianum Litteraturae
Categoria:Nati 1930
Categoria:Mortui 2017
Categoria:Incolae Trinitatis et Tabaci
Categoria:Alumni Universitatis Indiarum Occidentalium
Categoria:Professores Universitatis Bostoniensis
Categoria:Epici
Categoria:Alumni Collegii Sanctae Mariae Castriensis